stanford-oval/wikipedia huggingface dataset:
Luettelo Neuvostoliiton sotilaskoneiden Nato-koodeista
Hävittäjälentokoneet

Hävittäjien koodinimet alkavat F:llä, fighter. Koska koodinimiä on keksitty tiedustelun havaitsemille tai ennakoimille koneille, eri koodeja on annettu samoille koneille.
Fishbed – Mikojan-Gurevitš MiG-21
Fagot – Mikojan-Gurevitš MiG-15
Fang – Lavotškin La-11
Fantail – Lavotškin La-15
Fantan – Nanchang Q-5 (Kiina)
Fargo – Mikojan-Gurevitš MiG-9 (1-301)
Farmer – Mikojan-Gurevitš MiG-19
Feather – Jakovlev Jak-17
Fencer – Suhoi Su-24
Fiddler – Tupolev Tu-128
Fin – Lavotškin La-7
Firebar – Jakovlev Jak-28P
Fishbed – Mikojan-Gurevitš MiG-21
Fishpot – Suhoi Su-9 (toinen sarja)
Fitter – Suhoi Su-20, Suhoi Su-7 (toinen sarja)
Flagon – Suhoi Su-11 (toinen sarja)
Flashlight – Jakovlev Jak-25
Flipper – Mikojan Je-152A
Flogger – Mikojan-Gurevitš MiG-23
Flogger D, Flogger J – Mikojan-Gurevitš MiG-27 (MiG 23:n rynnäkkökone/pommitustehtävien -muunnos/versio)
Flora – Jakovlev Jak-23
Forger – Jakovlev Jak-38
Foxbat – Mikojan-Gurevitš MiG-25
Foxhound – Mikojan MiG-31
Frank – Jakovlev Jak-9 -sarja
Fred – Bell P-63 Kingcobra -sarja
Freehand – Jakovlev Jak-36
Fresco – Mikojan-Gurevitš MiG-17
Fritz – Lavotškin La-9
Frogfoot – Suhoi Su-25
Fulcrum – Mikojan MiG-29
Flanker – Suhoi Su-27
Helikopterit

Helikoptereiden koodinimet alkavat H:lla, helicopter.
Hare – Mil Mi-1
Harke – Mil Mi-10
Harp – Kamov Ka-25
Hat – Kamov Ka-10
Hen – Kamov Ka-15
Hind – Mil Mi-24
Hip – Mil Mi-8
Hog – Kamov Ka-18
Homer – Mil V-12
Hoodlum – Kamov Ka-26
Hook – Mil Mi-6
Hoop – Kamov Ka-22 Vintokryl -sarja
Hormone – Kamov Ka-25
Horse – Jakovlev Jak-24
Hound – Mil Mi-4
Helix – Kamov Ka-27/29/32
Havoc – Mil Mi-28
Hokum – Kamov Ka-50
Hokum B – Kamov Ka-52
Lentoveneitä, koulukoneita jne.

M-kirjaimella alkavat koodinimet ovat ilmeisesti saaneet alkukirjaimensa englannin sanasta miscellaneous, sekalaista.
Madge – Berijev Be-6
Maestro – Jakovlev Jak-28
Magnet – Jakovlev Jak-17
Magnum – Jakovlev Jak-30
Maiden – Suhoi Su-11 (toinen sarja)
Mail – Berijev Be-12 Tšaika
Mallow – Berijev Be-10
Mandrake – Jakovlev Jak-26
Mangrove – Jakovlev Jak-28
Mantis – Jakovlev Jak-23
Mare – Jakovlev Jak-14
Mark – Jakovlev Jak-7
Mascot – Iljušin Il-28
Max – Jakovlev Jak-18
May – Iljušin Il-38
Maya – Aero L-29 Delfin (Tšekkoslovakia)
Midget – Mikojan-Gurevitš MiG-15
Mink – Jakovlev UT-2
Mist – Tsybin Ts-25
Mole – Berijev Be-8
Mongol – Mikojan-Gurevitš MiG-21
Moose – Jakovlev Jak-11
Mop – Consolidated PBY-1 Catalina, Consolidated PBY-5 Catalina
Moss – Tupolev Tu-114 Rossija
Mote – Berijev MBR-2
Moujik – Suhoi Su-7 (toinen sarja)
Mug – Berijev MDR-6
Mule – Polikarpov Po-2
Mainstay – Berijev A-50
Startup-yritys

Startup-yritykset toimivat usein yrityspuistojen vuokratuissa tiloissa, kuvassa Spektri Business Park Espoossa.
Startup-yritys tarkoittaa nuorta kasvuhakuista yritystä. Sillä voidaan tarkoittaa myös yritystä, joka vasta kehittää ensimmäistä tuotettaan eikä tuota vielä voittoa. Termiä käytetään usein enintään muutaman vuoden ikäisistä yrityksistä tai kunnes yrityksen osakkeiden omistajiksi on tullut muita kuin perustajajäseniä. Startup-yrityksen omistajiin voi kuitenkin kuulua ulkopuolisia ns. bisnesenkeleitä. Yrityksen nuori ikä tai esimerkiksi teknologia-alalla toimiminen ei riitä määrittelemään yritystä startup-yritykseksi, vaan olennainen piirre on nopean kasvun tavoitteleminen.
Startup-yrityksen rahoitus

Yritykset kulkevat nk. kuolemanlaakson kautta toimintansa alkuvaiheessa. Yrityksen ja sen tuotteen tai palvelun luominen ja markkinointi kuluttaa rahaa, mutta tuloja ei ole tai ne eivät ainakaan riitä kattamaan kuluja. Muutamassa vuodessa yrityksen tulojen tulisi kattaa myös tämä alun pääoman kulutus, eli saavuttaa nk. break even -piste. Tämän jälkeen yrityksen tulisi tuottaa voittoa tai kattaa tappionsa muiden vuosien voitoilla.
Ennen voitollisen yritystoiminnan saavuttamista yrittäjät panostavat tavallisesti omia varojaan, ottavat lainaa yritykselle yksityishenkilönä, tai hankkivat rahoitusta riskisijoittajilta. Lainaamisen ongelmana on yleensä takuiden puute. Yritys toimii yleensä vuokratuissa tiloissa. Sen tuotteet eivät välttämättä ole keskeneräisinä minkään arvoisia, eikä sillä välttämättä ole rahaksi muutettavia patentteja.
Eräänä rahoitustapana on maailmalla yleistynyt ns. osakepohjainen joukkorahoitus. Tällä tarkoitetaan, että suurelta määrältä ihmisiä kerätään pieniä sijoituksia, joilla saa vastineeksi osakkeen tai osakkeita yritykseen. Alan tunnetuimpia toimijoita Suomessa ovat Vauraus Suomi, Invesdor ja alan vanhimpiin toimijoihin Euroopassa kuuluva Venture Bonsai.
Vuonna 2020 suomalaiset startup-yritykset keräsivät 951 miljoonaa euroa rahoitusta. Tästä 52% tuli pääomasijoittajilta, 5% joukkorahoituksella ja 4% bisnesenkeleiltä. Loput 39% tulivat muilta sijoittajilta, kuten yrityksiltä ja eläkeyhtiöiltä.
Pääomasijoittajien ja bisnesenkeleiden panostus ei jää pelkkään pääomaan, sillä he tuovat myös omaa osaamistaan ja verkostojaan yrityksen käyttöön. Riskisijoittajien omistamat yhtiöt menestyvätkin tutkitusti muita yrityksiä paremmin. Sijoittajien tuoma lisäarvo näyttäytyy kolmea eri reittiä: avustaminen strategisessa ja operatiivisessa suunnittelussa, myynnin kasvattaminen luomalla yhteyksiä uusiin asiakkaisiin sekä uusien johtajien rekrytoiminen.
Startup-yrityksen rahoitus > Rikastuneet sijoittajat tuottavat kasvua

Professori Robin Gustafssonin mukaa riskirahoituksellaan rikastuneet sijoittajat pystyvät rahoittamaan lisää kasvuyrityksiä ja näin ilmiö ruokkii itseään.
Kasvuyritys

Startup-yrityksistä käytetään toisinaan myös nimitystä kasvuyritys. Kasvuyrityksellä voidaan kuitenkin tarkoittaa mitä tahansa kasvavaa yhtiötä, myös suurehkoa pörssilistattua kasvuyritystä erotukseksi ns. arvoyhtiölle, joka ei kasva merkittävästi. Yleisesti hyväksyttyjä tarkkoja määritelmiä ei ole. OECD:n ja Euroopan unionin määritelmän mukaan kasvuyrityksen lähtötyöllisyys on vähintään 10 henkeä, ja seuraavana kolmena vuonna työllisyyden keskimääräinen vuosikasvu ylittää 20 prosenttia.
Edellytykset

Kasvuyrityksillä on merkittävä vaikutus koko yhteiskunnan talouskasvuun. Vaikutus näkyy erityisesti työllisyyden kasvuna. Palkansaajien tutkimuslaitoksen johtaja (professori) Mika Malirannan mukaan on tärkeää, että yritysten toimintaedellytykset ovat sääntelyn suhteen kunnossa, niin että innovaatioita voidaan skaalata Suomessakin kansantaloutta kannattelevaksi yritystoiminnaksi.
Elinkeinoelämän tutkimuslaitokselle tekemässään teoksessa Maliranta, Pajarinen ja Rouvinen suosittelevat, että startup-politiikkaa tulee tehdä vielä perustamattoman kasvuhakuisen yrityksen näkökulmasta. Politiikkaa kehittäessä on otettava huomioon itse yritystoiminnan lisäksi yritystoimintaa edeltävä aika (yrittäjäksi valikoituminen) sekä sen jälkeinen aika (uudelleentyöllistyminen tai uuden yrityksen perustaminen). Erityisinä toimina mainitaan tasavertaisten toimintaedellytysten takaaminen kaikelle liiketoiminnalle, enkeli-, joukkorahoitus- ja pääomasijoitusmarkkinoiden kehittäminen, innovaatiopolitiikan painottaminen startup-yrityksiin sekä startup-toimintaan liittyvä kulttuuri- ja asennemuokkaus.
Startup-yritykset Suomessa

Suomessa perustetaan vuosittain 4 000–5 000 startup-yritystä, jos startup määritellään siten, että se on nuori, pienehkö, itsenäinen ja yksityinen yritys, jolla on juridiset perusedellytykset kasvulle. Näin määritellyistä startup-yrityksistä kolmessa vuodessa kohtuulliseen kasvuun yltää 6–7 % eli noin 300 yritystä.
Startup-yrityksille on viime aikoina ladattu Suomessa suuria odotuksia ja toiveita, ja Aalto-yliopiston yrityshautomon Miki Kuusen mukaan niistä toivotaan mm. Suomen kansantalouden uusia pelastajia. ETLA:n raportin mukaan vaikutus ei ole nopea: Koska startupien lukumäärä on pieni ja positiiviset vaikutukset talouskasvuun realisoituvat viiveellä, ei niistä ole valtiontalouden seuraavan vuoden budjetin pelastajiksi tai seuraavan kvartaalin kasvun ajureiksi. Raportin mukaan startupien merkitys on talouden uudistamisessa, markkinarakenteiden uudistamisessa ja pitkän aikavälin tuottavuuskasvussa. Lisäksi ne tarjoavat mahdollisuuksia mm. maahanmuuttajille ja vähemmistöille, jotka ovat perinteisen talouseliitin ulkopuolella.
Suomen pääomasijoitusyhdistyksen mukaan vuosina 2012-2016 suomalaisiin startup- ja aikaisen vaiheen kasvuyrityksiin tehtiin bruttokansantuotteeseen suhteutettuna eniten pääomasijoituksia Euroopassa. Vuonna 2016 suomalaisyritykset saivat bkt:hen suhteutettuna toiseksi eniten pääomasijoituksia Euroopassa, eli melkein kaksi kertaa enemmän kuin Euroopan maihin keskimäärin tehdyt sijoitukset.
Startup-yritykset Suomessa > Suomalaisia startup-yrityksiä

Jolla
Rovio Entertainment
Supercell
Startup-yritykset Suomessa > Menestyneimmät suomalaiset startup-yritykset

Supercell
HMD Global
Aiheesta muualla

Wikimedia Commonsissa on kuvia tai muita tiedostoja aiheesta .
Arctic Startup: startup-uutisia, työpaikkoja ja tapahtumia
Aalto Start-Up Center
Startup Sauna
Google Startup Weekend -tapahtuma
Stig Blomqvist

| Stig Blomqvist |
| --- | --- |
 Stig Blomqvist vuonna 2012.
Henkilötiedot
Syntynyt: 29. heinäkuuta 1946 (ikä 78) Örebro, Ruotsi
Kansalaisuus:   Ruotsi
WRC-ura
Aktiivivuodet:  1973–2006
Kartanlukija(t):   Arne Hertz   Hans Sylvan  Björn Cederberg  Benny Melander  Bruno Berglund
Entiset tallit:  Ford, Audi, Saab, Talbot
Kilpailuja:  122
Maailmanmestaruuksia:  1 (1984)
Voittoja:  11
Palkintosijoja:  33
Erikoiskoevoittoja:  486
MM-pisteitä:  573
Ensimmäinen kilpailu:  Ruotsin ralli 1973
Ensimmäinen voitto:  Ruotsin ralli 1973
Viimeinen voitto:  Norsunluurannikon ralli 1984
Viimeinen kilpailu:  Ruotsin ralli 2006
Stig Blomqvist ajamassa Saab 99 Turboa (Hunsrück-Rallye 1980).
Stig Lennart Blomqvist (s. 29. heinäkuuta 1946) on ruotsalainen ralliautoilija.
Ennen uran alkua

Lennart Blomqvist sai nimensä isänsä mukaan, mutta hänet tunnettiin jo nuorena nimellä Stig jotta heidät erotetaan. Hänen isänsä oli ajo-opettaja ja kilpaili ralleissa, joita Stig seurasi viiden tai kuuden vuoden ikäisenä. Kahdentoistavuoden ikäisenä hän toimi kartanlukijana isälleen ja saatuaan itse ajokortin aloitti Saab 96:lla.
Ura

Blomqvist aloitti ralliuransa vuonna 1973 ja osallistui rallin MM-sarjaan sen alusta alkaen vuonna 1979. Vuodesta 1973 vuoteen 1980 hän toimi Saabin tehdaskuljettajana. Vuonna 1981 Blomqvist ajoi pääsääntöisesti 2-ryhmän Talbot Sunbeam Lotusta. Vuonna 1982 Blomqvist sai paikan ensin Audi Sport Sweden talliin ja seuraavana vuonna viralliseen Audin tehdastalliin.
Blomqvist ajoi kaudella 1984 B-ryhmän Audi Quattrolla tallikaverinaan edeltävän vuoden maailmanmestari Hannu Mikkola ja vuoden 1982 maailmanmestari Walter Röhrl. Röhrl voitti Monte Carlossa, mutta Blomqvist voitti Ruotsissa ja Mikkola Portugalissa. Kauden keskivaiheilla Blomqvist oli lyömätön ja voitti vielä neljä kertaa, jolla hän voitti kuljettajien mestaruuden kaudella 1984.
Blomqvist kilpailu Audin tallissa vuoteen 1985 asti, jolloin hän siirtyi Fordin tehdaskuljettajaksi. Sen ohessa Blomqvist osallistui Argentiinan ja Suomen MM-ralleihin Peugeot'n tehdastallin Peugeot 205 Turbo 16 autolla.
B-ryhmän tullessa tiensä päähän vuoden 1986 lopussa Blomqist jatkoi Fordin palveluksessa vuoteen 1988 asti. Vuonna 1989 hän osallistui Ruotsin ralliin VAG-Swedenin ilmoittamalla Audi 200 Quattrolla ja Kenian Safari-ralliin VW:n tehtaan ilmoittamalla Golf GTI:lla.
Vuosi 1990 kului Nissanin tehtaan palveluksessa testikuljettajana ja kahtena seuraavana vuonna Blomqvist osallistui seitsemään MM-ralliin Nissan Motorsports Europen ajattamalla Sunny GTI-R ajokilla. Vuonna 1993 Blomqvist osallistui vain kotimaansa MM-ralliin Opel Team Swedenin ilmoittamalla Opel Calibralla, mutta tuloksena oli keskeytys. Vuonna 1996 Blomqvist ajoi Ruotsin ja Kenian MM-rallit Fordin tehdastiimin Escort RS:lla sekä Australian ja Englannin MM-rallit uutena tulokkaana mukaan tulleen Skodan tiimissä ns. Kit-Car luokassa.
Vuodesta 2001 alkaen Blomqvist ajoi kilpaa tuotantoautojen N-ryhmässä David Suttonin varustamalla Mitsubishilla. Vuonna 2002 ajettuihin kilpailuihin kuului myös kolme kilpailua Škoda Motorsportin Škoda Octavia WRC:llä.
Vuosina 2003 ja 2004 yhteistyö David Suttonin kanssa jatkui, mutta autoksi oli vaihtunut Subaru Impreza. Vuoden 2004 päätteeksi päätoiminen ralliautoilijan ura tuli päätepysäkilleen. Viimeisenä kahtena vuonna Blomqvist on osallistunut vain kotimaansa MM-ralliin lähinnä harrastusmielellä. Blomqvist asuu Uudessa-Seelannissa.
Stig Blomqvistin poika Tom Blomqvist on autourheilija.
WRC-voitot

|   #   | Kausi | Osakilpailu | Kartanlukija | Auto |
| --- | --- | --- | --- | --- |
| 1 | 1973 |  Ruotsin ralli | Arne Hertz | Saab 96 |
| 2 | 1977 |   Ruotsin ralli | Hans Sylvan | Saab 99 EMS |
| 3 | 1979 |   Ruotsin ralli | Björn Cederberg | Saab 99 Turbo |
| 4 | 1982 |   Ruotsin ralli | Björn Cederberg | Audi Quattro |
| 5 | 1982 |  Sanremon ralli | Björn Cederberg | Audi Quattro |
| 6 | 1983 |  Walesin ralli | Björn Cederberg | Audi Quattro |
| 7 | 1984 |   Ruotsin ralli | Björn Cederberg | Audi Quattro A2 |
| 8 | 1984 |  Akropolis-ralli | Björn Cederberg | Audi Quattro A2 |
| 9 | 1984 |  Uuden-Seelannin ralli | Björn Cederberg | Audi Quattro A2 |
| 10 | 1984 |  Argentiinan ralli | Björn Cederberg | Audi Quattro A2 |
| 11 | 1984 |  Norsunluurannikon ralli | Björn Cederberg | Audi Sport Quattro |
Aiheesta muualla

Blomqvistin tulokset (Arkistoitu – Internet Archive)
Rallin maailmanmestarit
Maisa (Tenavat)

Maisa
Maisa (engl. Marcie) on hahmo Charles M. Schulzin luomassa Tenavat-sarjakuvassa.
Silmälasipäinen Maisa on Piparminttu-Pipsan luokkatoveri, paras ystävä ja usein myös omantunnon ääni. Maisa puhuttelee Piparminttu-Pipsaa yleensä ”pomoksi” (sir), mihin Pipsa vastaa aina ”älä sano minua pomoksi”. Toisin kuin Piparminttu-Pipsa, Maisa on älykäs ja menestyy koulussa. Hän kuuluu Piparminttu-Pipsan baseball-joukkueeseen, vaikka hänen motivaationsa urheiluun on lähes olematon. Sekä Piparminttu-Pipsa että Maisa ovat rakastuneita Jaska Jokuseen, joka kuitenkin pitää heitä molempia vain ystävinään. Sarjan useimmista muista hahmoista poiketen Maisa kutsuu Jaska Jokusta tämän oikealla nimellä ”Jaakoksi” (Charles) ja suhtautuu tähän kunnioittavammin kuin useimmat muut. Monissa myöhäisissä stripeissä Piparminttu-Pipsa ja Maisa kilpailevat Jaska Jokusen suosiosta, mistä tämä on pelkästään kiusaantunut tai välinpitämätön. Hyväntahtoinen Maisa auttaa joskus Eppua tämän levittäessä sanaa suuresta kurpitsasta tai osallistuu Ressun mielikuvitusleikkeihin ensimmäisen maailmansodan lentäjäsankarista.
Piparminttu-Pipsan tavoin Maisa ei käytä mekkoa vaan pukeutuu shortseihin ja t-paitaan. Tenavat-animaatioissa hänen paitansa on yleensä oranssi tai punainen. Maisan silmiä ei juuri koskaan nähdä lasien vuoksi.
Maisa esiintyi Tenavissa ensimmäisen kerran 20. heinäkuuta 1971 ja hänet nimettiin 11. lokakuuta samana vuonna. Jo yhdessä vuonna 1968 julkaistussa tarinassa oli esiintynyt Maisaa huomattavasti muistuttanut Tuula (Clara) -niminen hahmo. Maisan ensimmäinen animaatioesiintyminen oli vuonna 1973 valmistuneessa televisioanimaatiossa There's No Time for Love, Charlie Brown. Maisa oli aluksi kuvattu Piparminttu-Pipsaa selvästi nuorempana, mutta ikäero katosi pian.
Maisa on nimetty Schulzin perhetutun Marcie Carlinin mukaan.
Monet ovat tulkinneet Piparminttu-Pipsan ja Maisan kuvaukseksi lesboparista, vaikka Schulzin piirtämät stripit eivät millään lailla tue tätä oletusta. Schulz ohitti tällaiset oletukset myös toteamalla hahmojen olevan lapsia. Tämä tulkinta hahmoista esiintyy silti usein Tenaviin viittaavassa populaarikulttuurissa ja erilaisissa parodioissa. Siihen on viitattu esimerkiksi televisiosarjoissa Simpsonit, Family Guy ja Rillit huurussa.
Manna (täsmennyssivu)

Manna voi viitata seuraaviin:
manna, Raamatussa mainittu ruoka
Mánna, kylä Sýroksen saarella Kreikassa
Manna, oik. Mariam Jäntti (s. 1977), suomalais-algerialainen muusikko ja näyttelijä
Manna, sukunimenä:
Gennaro Manna (1715–1779), italialainen säveltäjä.
Magnetic Fields (yritys)

| Magnetic Fields |
| --- | --- |
Perustettu:  1982
Perustaja:  Shaun Southern, Andrew Morris
Toimiala:  videopeliteollisuus
Infobox OKVirheellinen NIMI-arvo: 
Magnetic Fields on videopelejä kehittänyt brittiläinen yritys. Yritys on perustettu nimellä Mr Chip Software vuonna 1982 ja nimi on muutettu vuonna 1988.
Yrityksen perustivat Shaun Southern ja Andrew Morris. Yritys tuli tunnetuksi pääasiassa kilpa-ajopeleistä, joita Gremlin Graphics julkaisi.
Pelit

Pacmania (1983)
AD Infinitum (1984)
Duck Shoot (1984)
Kwazy Kwaks (1984)
Olympic Skier (1984)
Caves of Doom (1985)
Hero of the Golden Talisman (1985)
Kikstart: Off-Road Simulator (1985)
Trailblazer (1986)
Cosmic Causeway: Trailblazer II (1987)
Lotus Esprit Turbo Challenge (1990)
Super Cars (1990)
Super Cars II (1991)
Lotus II (1991)
Lotus III (1992)
Kid Chaos (1994)
Supercars International (1996)
Network Q RAC Rally Championship (1996)
Rally Championship: The X-Miles add-on expansion pack (1997)
International Rally Championship (1997)
Mobil 1 Rally Championship (1999)
Aiheesta muualla

Profiili MobyGamesissä (englanniksi)
Maija Suurla

| Maija Suurla |
| --- | --- |
 Maija Suurla 1970-luvulla.
Henkilötiedot
Koko nimi:  Irja-Maija Suurla
Syntynyt: 11. tammikuuta 1921 Hiitola
Kuollut: 24. marraskuuta 2003 (82 vuotta) Helsinki
Irja-Maija Pulkkinen (myöh. Suurla) vuonna 1942 viestilottana Rovaniemellä.
Irja-Maija Suurla (o.s. Pulkkinen, 11. tammikuuta 1921 Hiitola – 24. marraskuuta 2003 Helsinki) oli suomalainen arkkitehti. Hän valmistui arkkitehdiksi Helsingin teknillisestä korkeakoulusta vuonna 1950. Diplomityön aiheena oli kotisisaropisto. Vuosina 1950–1955 hän työskenteli Elsi Borgin arkkitehtitoimistossa. Vuodesta 1951 alkaen hän oli Suomen naisarkkitehtien yhdistyksen Architectan jäsen.tarvitaan parempi lähde Vuonna 1955 Suurla perusti yhdessä arkkitehti Kaisa Harjanteen kanssa oman toimiston Arkkitehtitoimisto Kaisa Harjanne ja Maija Suurla KY:n. Heidän tunnetuimpia töitään on Savonlinnan entinen pääkirjasto, jonka sisustukseen osallistuivat sisustusarkkitehti ja huonekalusuunnittelija Risto Halme ja tekstiilitaiteilija Oili Mäki.
Maija Suurla lopetti työnsä arkkitehtitoimistossaan vuonna 1981. Hän oli naimisissa professori L. I. Suurlan kanssa.
Julkaisuja

Mirja Huuhka: Rakennettiin toivekoti. WS, Helsinki 1968. Piirrokset Kaisa Harjanne ja Maija Suurla.
Mikko Mäkelä ja Maija Suurla: Audiovisuaalisen palvelun perustaminen yhden virkailijan kirjastoon.  Teoksessa: Kirjastojen audiovisuaalisen toiminnan opas. Suomen Kirjastoseura, 1972.
Kaisa Harjanne, Ritva Piispanen ja Maija Suurla: Musiikkikirjaston suunnittelu ja sisustus. Kirjastolehti 70 (1977), s. 436–439.
Junnila, Veikko ja toimituskunta Irmeli Holmberg, Ritva Piispanen ja Maija Suurla: Kirjastosuunnittelun opas. Martela, 1977.
Mankkaanpuron koulu

Mankkaanpuron koulu on Espoossa Mankkaalla sijaitseva peruskoulu. Koulussa on yli 500 oppilasta, luokat 1–6 ja esiopetusta. Koulun lähellä on myös yläkoulu nimeltä Mankkaan koulu.
Vuosina 1944–1977 eli ennen peruskoulu-uudistusta Mankkaanpuron koulu oli Mankkaan kansakoulu. Koulun ensimmäiset rakennukset vuosilta 1901 ja 1932 eivät enää ole koulukäytössä. Vuonna 1952 valmistuneen koulutalon ja opettajien asuntolan on suunnitellut arkkitehti Erich von Ungern-Sternberg, ja vuonna 1980 valmistuneen läheisen Mankkaan koulun Kari Järvinen ja Timo Airas.
Aiheesta muualla

Koulun sivut (Arkistoitu – Internet Archive)
Mannakorven mailla

Mannakorven mailla on Reino Palmrothin sanoittama laulu, jonka sävel on kansansävelmä. Sen tunnetuin levyttäjä on Tapio Rautavaara. Palmroth kirjoitti sanat 1930-luvulla. Samaan sävelmään on S. Albert Kivinen tehnyt sanat ”Oikeuden jumalatar”, ja hän levytti sen kokoelma-ep:lle Lauluja oikeuslaitoksesta vuonna 1970.  Sävelmän tunnetuimpia levytyksiä on Rauli Badding Somerjoen vuonna 1971 salanimellä Mauri Mannakorpi tekemä "Levanterin laulu". Isto Hiltunen on salanimellä Reima Levonsalo tehnyt kappaleesta rautalankahenkisen instrumentaaliversion "Levanders Theme". Samaan sävelmään perustuu myös rap-muusikko Palefacen kappale ”Helsinki – Shangri-La”.
Manna Dey

Manna Dey
Padmabhusan Manna Dey (bengaliksi মান্না দে; 1. toukokuuta 1919 – 24. lokakuuta 2013) oli intialainen laulaja. Hänen alkuperäinen nimensä on Probodh Chandra Dey. Hän aloitti uransa playbacklaulajana elokuvassa Tamanna (1943). Häntä kuullaan lisäksi esimerkiksi elokuvassa Mashal (1950). Manna Dey levytti yli 3 500 laulua. Hän sai lukuisia palkintoja, kuten Padma Shrin (1971), Padma Bhushanin (2005), Dadasaheb Phalke -palkinnon (2007) ja Filmfaren elämäntyöstä (2011).
Manna Dey meni vuonna 1953 naimisiin Sulochana Kumaranin kanssa. Parille syntyi lapsia.
Luettelo kantakielistä

Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:List of proto-languages
Kantakieli on jonkin tarkasteltavan kielen varhainen muoto, josta kyseisen kielikunnan nykyiset kielet ovat kehittyneet. Kantakielistä ei juuri koskaan saada suoraa tietoa, vaan ne ovat tutkijoiden tekemiä rekonstruktioita. Ethnologue arvioi vuonna 2016, että maailmassa on 147 kielikuntaa. Määrä on kuitenkin epätarkka, sillä kaikkien kielten keskenäisiä sukulaisuussuhteita ei ole dokumentoitu yhtä tarkasti..
Alla oleva luettelo kantakielistä niiden syntyseudun mukaan
Afrikka

Afroaasialainen kantakieli
Seemiläinen kantakieli
Kantaberberi
Nigeriläis-kongolainen kantakieli
Kantabantu
Eurooppa, Lähi-itä ja Kaukasus

Luoteiskaukasialainen kantakieli
Kantakartveli
Kantabaski
Indoeurooppalainen kantakieli
Anatolialainen kantakieli
Kantatokaari
Kanta-albania
Alkukreikka
Kanta-armenia
Indoiranilainen kantakieli
Baltoslaavilainen kantakieli
Kelttiläinen kantakieli
Germaaninen kantakieli
Itaalinen kantakieli
Pohjois-Aasia

Turkkilainen kantakieli
Kantamongoli
Kantatunguusi
Kantakorea
Kantajapani
Uralilainen kantakieli
Kamtšatkalainen kantakieli
Kanta-ainu
Etelä-Aasia

Kantadravida
Tyynenmeren alue

Pama-nyungalainen kantakieli
Yleisuusiguinealainen kantakieli
Austronesialainen kantakieli
Tai-kadai-kantakieli
Sinotiibetiläinen kantakieli
Hmong-mien-kantakieli
Austroaasialainen kantakieli
Amerikka

Eskimo-aleuttinen kantakieli
Algilainen kantakieli
Kantairokeesi
Uto-asteekkilainen kantakieli
Kantamaya
Na-dené-kantakieli
Oto-manguelainen kantakieli
Tucanolainen kantakieli
Kantatupi
Makro-je-kantakieli
Kanta-arawak
Luettelo Kanadan pankeista

Luettelo Kanadan pankeista
Valtion omistamat pankit

Bank of Canada, keskuspankki
Business Development Bank of Canada
Kuusi suurinta pankkia

Varallisuudeltaan ja markkina-arvoltaan
Royal Bank of Canada RBC
Toronto-Dominion Bank (TD Canada Trust)
Scotiabank The Bank of Nova Scotia
Bank of Montreal BMO
Canadian Imperial Bank of Commerce CIBC
National Bank of Canada
Muita pankkeja

Alberta Treasury Branches
Bridgewater Bank, Alberta Motor Associationin omistama tytäryhtiö
Canadian Western Bank
Canadian Tire Financial Services
Citizens Bank of Canada
First Nations Bank of Canada, yhteistyössä Toronto-Dominion bankn kanssa
General Bank of Canada
Home Trust Company
Pacific & Western Bank of Canada
ING Bank of Canada
HSBC Bank Canada
Laurentian Bank of Canada
Manulife Bank of Canada
President's Choice Financial
Western Bank of Canada
ICICI Bank of Canada